டெர்ட்-பியூட்டைல் குளோரைடு

டெர்ட்-பியூட்டைல் குளோரைடு (tert-Butyl chloride) என்பது C4H9Cl  அல்லது (CH3)3CCl  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் குளோரைடு என்ற பெயராலும் இதை அழைக்கலாம். மூவிணைய பியூட்டைல் கார்பன் சட்டகத்தில் குளோரினை பதிலீடு செய்த சேர்மமாக இது உருவாகிறது. நிறமற்றதாகவும் தீப்பிடித்து எரியக்கூடிய திரவமாகவும் டெர்ட்-பியூட்டைல் குளோரைடு காணப்படுகிறது. தண்ணீரில் மிகக் குறைவாக கரைகிறது. நீராற்பகுப்பு அடைந்து தொடர்புடைய மூவிணைய பியூட்டைல் ஆல்ககாலாக மாறுகிறது. பிற கரிமச் சேர்மங்களை தயாரிக்க உதவும் முன்னோடிச் சேர்மமாக டெர்ட்-பியூட்டைல் குளோரைடு தொழிற்சாலைகளில் தயாரிக்கப்படுகிறது M. Rossberg et al. "Chlorinated Hydrocarbons" in Ullmann's Encyclopedia of Industrial Chemistry 2006, Wiley-VCH, Weinheim. .

 வினைகள் 
தண்ணீரில் கரையும்போது நீராற்பகுப்பு அடைந்து தொடர்புடைய மூவிணைய பியூட்டைல் ஆல்ககாலாக மாறுகிறது. ஆல்ககாலில் கரைந்தால் தொடர்புடைய மூவிணைய பியூட்டைல் ஈதர்கள் உருவாகின்றன. 

 தயாரிப்பு 

மூவிணைய பியூட்டைல் ஆல்ககாலுடன் ஐதரசன் குளோரைடு சேர்த்து வினைபுரியச் செய்தால் டெர்ட்-பியூட்டைல் குளோரைடு உருவாகிறது. ஆய்வகங்களில் தயாரிக்கையில் அடர் ஐதரோ குளோரிக் அமிலம் பயன்படுத்தப்படுகிறது. SN1 வகை வினையாக நிகழும் இவ்வினை இங்கு தரப்பட்டுள்ளது James F. Norris and Alanson W. Olmsted "tert-Butyl Chloride" Org. Synth. 1928, volume 8, pp. 50. 

 படிநிலை1படிநிலை 2படிநிலை 3 250px250px250px ஆல்ககாலை அமிலம் புரோட்டானேற்றம் செய்து ஒரு நல்ல விடுபடும் குழு உருவகிறது. (தண்ணீர்).தண்ணீர் புரோட்டானேற்ற  t-BuOH இடமிருந்து விடுபட்டு நிலைப்புத் தன்மையுள்ள மூவிணைய கார்போ நேர்மின் அயனியாக உருவாகிறது.. குளோரைடு அயனி கார்போ நேர்மின் அயனியைத் தாக்கி t-BuCl. உருவாகிறது.

எனவே ஒட்டுமொத்த வினை இவ்வாறு அமைகிறது:

250px.

ஏனெனில் டெர்ட்-பியூட்டனால் ஒரு மூவிணைய ஆல்ககாலாகும். படிநிலை இரண்டில் கார்போ நேர்மின் அயனியில் நிலைப்புத்தன்மை SN1  வழிமுறையை அனுமதிக்கிறது. ஆனால் முதல்நிலை ஆல்ககாலாக இருந்தால் SN2 வழிமுறை நிகழும்.

 பயன் 

ஆக்சிசனேற்றத் தடுப்பியான டெர்ட்-பியூட்டைல்பீனால் மற்றும் வாசனைப் பொருளான நியோயெக்சைல் குளோரைடு தயாரிக்கவும் டெர்ட்-பியூட்டைல் குளோரைடு பயன்படுகிறது . 

 மேற்கோள்கள் 

 புற இணைப்புகள் 
 Safety MSDS data 
 Preparation 2-chloro-2-methylpropane 
 http://www.cerlabs.com/experiments/10875407331.pdf

பகுப்பு:கரிமகுளோரைடுகள்
பகுப்பு:மூவிணைய பியூட்டைல் சேர்மங்கள்